Document ID: 32007R0973

KOMMISSIONENS FORORDNING (EF) Nr. 973/2007
af 20. august 2007
om ændring af visse EF-forordninger om bestemte statistiske områder til gennemførelse af den statistiske nomenklatur for økonomiske aktiviteter, NACE revision 2
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (1), særlig artikel 6, stk. 1, litra b), og
ud fra følgende betragtninger:
(1)
Oprettelsen af et ajourført klassifikationssystem er af afgørende betydning for Kommissionens fortsatte bestræbelser på at modernisere udarbejdelsen af fællesskabsstatistikkerne for at kunne give et sandt billede af den økonomiske virkelighed, der afspejler den teknologiske udvikling og strukturelle ændringer i økonomien.
(2)
Med henblik herpå indførtes ved forordning (EF) nr. 1893/2006 en revideret statistisk nomenklatur for økonomiske aktiviteter, NACE revision 2 (herefter benævnt NACE rev. 2).
(3)
I henhold til artikel 6 i forordning (EF) nr. 1893/2006 skal Kommissionen vedtage de nødvendige foranstaltninger til gennemførelse af forordningens bestemmelser i forbindelse med anvendelsen af NACE rev. 2 inden for forskellige statistiske områder.
(4)
Indførelsen af en revideret statistisk nomenklatur for økonomiske aktiviteter gør det nødvendigt at ændre flere specifikke henvisninger til NACE rev. 1 og NACE rev. 1.1 og en række relevante retsakter. Det er derfor nødvendigt at ændre følgende retsakter: Kommissionens forordning (EF) nr. 1726/1999 af 27. juli 1999 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønomkostninger (2), Kommissionens forordning (EF) nr. 1916/2000 af 8. september 2000 om gennemførelse af Rådets forordning (EF) nr. 530/1999 om statistikker over løn- og lønomkostningsstrukturer for så vidt angår definition og fremsendelse af oplysninger om lønstrukturer (3), Kommissionens forordning (EF) nr. 2163/2001 af 7. november 2001 om tekniske regler for indberetning af statistikker over vejgodstrafik (4), Kommissionens forordning (EF) nr. 1216/2003 af 7. juli 2003 om gennemførelse af Europa-Parlamentets og Rådets forordning (EF) nr. 450/2003 om lønomkostningsindekset (5), Kommissionens forordning (EF) nr. 1983/2003 af 7. november 2003 om gennemførelse af Europa-Parlamentets og Rådets forordning (EF) nr. 1177/2003 om EF-statistikker over indkomstforhold og levevilkår (EU-SILC) for så vidt angår listen over primære målvariabler (6), Kommissionens forordning (EF) nr. 753/2004 af 22. april 2004 om gennemførelse af Europa-Parlamentets og Rådets beslutning nr. 1608/2003/EF for så vidt angår statistikker om videnskab og teknologi (7), Kommissionens forordning (EF) nr. 912/2004 af 29. april 2004 om gennemførelse af Rådets forordning (EØF) nr. 3924/91 om iværksættelse af en fællesskabsundersøgelse vedrørende industriproduktionen (8), Kommissionens forordning (EF) nr. 1450/2004 af 13. august 2004 om gennemførelse af Europa-Parlamentets og Rådets beslutning nr. 1608/2003/EF om produktion og udvikling af fællesskabsstatistikker om innovation (9); Kommissionens forordning (EF) nr. 430/2005 af 15. marts 2005 om gennemførelse af Rådets forordning (EF) nr. 577/98 om gennemførelse af en stikprøveundersøgelse vedrørende arbejdsstyrken i Fællesskabet for så vidt angår den harmoniserede liste over de variabler, der fra 2006 skal anvendes ved indberetning af data, og anvendelsen af en delstikprøve til indsamling af data om strukturelle variabler (10), Kommissionens forordning (EF) nr. 782/2005 af 24. maj 2005 om formatet for indberetning af resultater inden for affaldsstatistik (11).
(5)
Foranstaltningerne i denne forordning er i overensstemmelse med udtalelse fra Udvalget for det Statistiske Program, der er nedsat ved Rådets afgørelse 89/382/EØF, Euratom (12) -
UDSTEDT FØLGENDE FORORDNING:
Artikel 1
I forordning (EF) nr. 1726/1999 foretages følgende ændringer:
1)
Efter artikel 2 indsættes som artikel 2a:
»Artikel 2a
Overgangsbestemmelser til gennemførelse af NACE rev. 2
Medlemsstaterne skal til Kommissionen (Eurostat) indberette undersøgelsesresultaterne vedrørende lønomkostningerne for kalenderåret 2008 og opdelt efter både NACE rev. 2 og NACE rev 1.1, idet sidstnævnte version af NACE kun er obligatorisk for tabel A og kun på hovedafdelingsniveau.«
2)
Bilag II og bilag III ændres som angivet i bilag I til nærværende forordning.
Artikel 2
Bilag I og bilag II til forordning (EF) nr. 1916/2000 ændres som angivet i bilag II til nærværende forordning.
Artikel 3
I forordning (EF) nr. 2163/2001 erstattes »NACE rev. 1« af »NACE rev. 2« i bilaget.
Artikel 4
I forordning (EF) nr. 1216/2003 foretages følgende ændringer:
1)
»NACE rev. 1« erstattes af »NACE rev. 2« i hele teksten og alle bilagene.
2)
»Hovedafdeling L, M, N og O« erstattes af »hovedafdeling O-S« i artikel 4 og i bilag IV.
3)
»Hovedafdeling C-K« erstattes af »hovedafdeling B-N« i bilag IV.
Artikel 5
I forordning (EF) nr. 1983/2003 erstattes »NACE rev. 1.1« af »NACE rev. 2«, og »rev. 1.1« erstattes af »rev. 2« i fodnote 22 i bilaget.
Artikel 6
Bilaget til forordning (EF) nr. 753/2004 ændres som angivet i bilag III til denne forordning.
Artikel 7
I forordning (EF) nr. 912/2004 foretages følgende ændringer:
1)
Artikel 1 affattes således:
»Artikel 1
Området for den i artikel 1 i forordning (EØF) nr. 3924/91 omhandlede undersøgelse identificeres ved henvisning til undersøgelsespopulationen og observationsenheden.
Undersøgelsespopulationen i referenceperioden er virksomheder, hvis hoved- eller biaktivitet (eller én af disse) henhører under hovedafdeling B eller C i den statistiske nomenklatur for økonomiske aktiviteter i Det Europæiske Fællesskab (NACE rev. 2), jf. Europa-Parlamentets og Rådets forordning (EF) nr. 1893/2006 (13),
Observationsenheden er virksomheden som defineret i Rådets forordning (EØF) nr. 696/93 om de statistiske enheder til observation og analyse af det produktive system i Det Europæiske Fællesskab. Medlemsstaterne kan indsamle data under anvendelse af en anden statistisk enhed som observationsenhed, forudsat at de indberetter virksomhedsdata til Eurostat.
(2)
Artikel 3 affattes således:
»Artikel 3
Medlemsstaternes pligt til at vedtage undersøgelsesmetoder med henblik på at indsamle oplysninger hos virksomheder, der tegner sig for mindst 90 % af den nationale produktion pr. NACE-undergruppe, jf. artikel 3, stk. 2, i forordning (EØF) nr. 3924/91, anses for opfyldt, hvis medlemsstaterne indfører undersøgelsesmetoder, der er udformet på en sådan måde, at der kan indsamles data, der repræsenterer mindst 90 % af den nationale produktion for hver NACE rev. 2-undergruppe i hovedafdeling B og C.«
Artikel 8
Bilaget til forordning (EF) nr. 1450/2004 ændres som angivet i bilag IV til nærværende forordning.
Artikel 9
I forordning (EF) nr. 430/2005 erstattes »NACE rev. 1.1« af »NACE rev. 2« i hele bilag 2.
Artikel 10
Bilaget til forordning (EF) nr. 782/2005 ændres som angivet i bilag V til nærværende forordning.
Artikel 11
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2008, undtagen artikel 4, der anvendes fra den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. august 2007.

Labels: 19